मुख्यमंत्री ने कहा, 'हमने जनता की भलाई के लिए कई कदम उठाए जो लागू होने के चरण में हैं. अब तक उन तक लाभ नहीं पहुंचा है.' उन्होंने कहा कि हालांकि लोगों को हमारी नीतियां पसंद आई हैं, चाहे वह फसल ऋण माफी हो या सड़क पर रेहड़ी लगाने वालों को वित्तीय मदद हो. एक अलग संवाददाता सम्मेलन में कांग्रेस के प्रदेश अध्यक्ष दिनेश गुंडू राव ने कहा कि उनकी दमदार जीत इस बात का संकेत है कि कर्नाटक की जनता ने गठबंधन सरकार की नीतियों को उनकी मंजूरी दी है. उन्होंने कहा, 'उसने (जनता) भाजपा, उसकी विभाजनकारी राजनीति और तानाशाही प्रवृत्ति को खारिज किया है. हम 2019 चुनाव मिलकर लड़ेंगे.